**บทคัดย่อ**

**งานวิจัยเรื่อง** การจัดการเรียนรู้แบบโครงงานเป็นฐาน (Project Based Learning: PjBL) โดยการใช้ใบงานบูรณาการ “การบริการวิชาการกับการจัดการเรียนการสอน” ระดับชั้น ปวส. 1 สาขาวิชาการบัญชี

**ผู้วิจัย** สิงห์คม วุฒิชาติ

ปีการศึกษา ภาคเรียนที่ 1 ปีการศึกษา 2562

 การวิจัยครั้งนี้มีวัตถุประสงค์ดังนี้ คือ 1) เพื่อศึกษาผลการจัดการเรียนรู้แบบโครงงานเป็นฐาน (Project Based Learning: PjBL) โดยการใช้ใบงานบูรณาการ “การบริการวิชาการกับ การจัดการเรียนการสอน” ระดับชั้น ปวส. 1 สาขาวิชาการบัญชี จำนวน 3 หน่วยกิต (2-2-3) กลุ่มตัวอย่างที่ใช้ในการวิจัยเป็น จำนวน 198 คน เครื่องมือที่ใช้ในการวิจัยประกอบด้วย 1) ใบงานบูรณาการ “การบริการวิชาการกับการจัดการเรียนการสอน” 2) แบบสอบถามความพึงพอใจ เรื่อง การใช้ใบงานบูรณาการบริการวิชาการกับการจัดการเรียนการสอน รายวิชา เทคโนโลยีสารสนเทศเพื่อการจัดการอาชีพ เก็บรวบรวมข้อมูลโดยการสำรวจ สถิติที่ใช้ในการวิเคราะห์ข้อมูล ได้แก่ ค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation)

 **ผลการวิจัยพบว่า**

1. ผู้เรียนมีพฤติกรรมการเรียนรู้ อยู่ในระดับมากที่สุด ($\overbar{x}$ = 4.56) เมื่อพิจารณาเป็นรายข้อ แล้วพบว่า ลำดับมากที่สุดคือ ข้อที่ 1 นักเรียนได้ฝึกทักษะในการทำงาน อยู่ในระดับมากที่สุด ($\overbar{x}$ = 4.75) ลำดับรองลงมาคือ ข้อที่ 9 ยอมรับฟังความคิดเห็นของเพื่อน อยู่ในระดับมากที่สุด ($\overbar{x}$ = 4.65) และลำดับน้อยที่สุดคือ ข้อที่ 7 ฝึกฝนค้นคว้าหาความรู้ด้วยวิธีการที่หลากหลาย อยู่ในระดับมาก ($\overbar{x}$ = 4.47)
2. การประเมินความพึงพอใจของผู้เรียนต่อการจัดการเรียนรู้แบบโครงงานเป็นฐาน โดยใช้แบบประเมิน พบว่า ผู้เรียนมีความพึงพอใจอยู่ในระดับมากที่สุด ($\overbar{x}$ = 4.52) เมื่อพิจารณาเป็นรายข้อ แล้วพบว่า ลำดับมากที่สุดคือ ข้อที่ 2 อยู่ในระดับมากที่สุด ($\overbar{x}$ = 4.56) ลำดับรองลงมาคือ ข้อที่ 5 อยู่ในระดับมากที่สุด ($\overbar{x}$ = 4.55) และลำดับน้อยที่สุดคือ ข้อที่ 6 ฝึกฝนค้นคว้าหาความรู้ด้วยวิธีการที่หลากหลาย อยู่ในระดับมาก ($\overbar{x}$ = 4.47)

คำสำคัญ : การจัดการเรียนรู้, โครงงานเป็นฐาน (Project Based Learning: PjBL), ใบงานบูรณาการ

**การจัดการเรียนรู้แบบโครงงานเป็นฐาน**

**(Project Based Learning: PjBL)**

**โดยการใช้ใบงานบูรณาการ**

**“การบริการวิชาการกับการจัดการเรียนการสอน” ระดับชั้น ปวส. 1 สาขาวิชาการบัญชี**

**นายสิงห์คม วุฒิชาติ**

**รายงานการวิจัยนี้ เป็นส่วนหนึ่งของการจัดการเรียนการสอน**

**รายวิชา เทคโนโลยีสารสนเทศเพื่อการจัดการอาชีพ (3001-2001)**

**วิทยาลัยอาชีวศึกษาอุตรดิตถ์**

**ภาคเรียนที่ 1 ปีการศึกษา 2562**